open-index/open-wikipedia-markdown huggingface dataset:
Daniil Sergejevič Medvedev

**Daniil Sergejevič Medvedev** (; * 11. február 1996, Moskva, Rusko) je ruský profesionálny tenista. Získal 20 titulov vo dvojhre na okruhu ATP, vrátane titulu na Turnaji majstrov 2020. Víťazstvom na Turnaji majstrov sa stal prvým hráčom od roku 2007, ktorý na ceste za titulom porazil troch najlepších svetových tenistov.

## Finálové účasti na turnajoch ATP (38)

### Dvojhra - výhry (20)
} Andrej Rubľov
| , 
|- bgcolor=""
| 19.
| 2. apríl 2023
| Miami, USA
| tvrdý
|  Jannik Sinner
| , 
|- bgcolor=""
| 20.
| 21. máj 2023
| Rím, Taliansko
| antuka
|  Holger Rune
| , 
|}

### Dvojhra - prehry (18)

## Iné projekty

## Externé odkazy

* Daniil Sergejevič Medvedev na stránkach ITF 
* Daniil Sergejevič Medvedev na stránkach DAVIS CUP 

Kategória:Ruskí tenisti
Kategória:Ruskí olympionici
Kategória:Osobnosti z Moskvy
Kategória:Víťazi US Open
Kategória:Tenisti na Letných olympijských hrách 2020
Krajský súd v Košiciach

**Krajský súd v Košiciach** (alebo **Krajský súd Košice**), je krajský súd so sídlom v meste Košice, sídle Košického kraja a Košického samosprávneho kraja. Budova súdu sa nachádza na Štúrovej ulici 29. Predsedom súdu je JUDr. Marek Dudík, podpredsedmi JUDr. Jozef Maruščák a JUDr. Ján Slovinský.

Na súde v roku 2019 pôsobilo 66 sudcov, ktorých počet oproti minulým rokom klesol. Vo februári 2021 mal súd 57 aktívnych sudcov. Na súde bolo vo februári 2021, evidovaných 44 431 rozhodnutí. Súd vo väčšine prípadov rieši občianskoprávne a trestnoprávne súdne spory a prípady, ale je mu umožnené rozhodovať aj o správnych veciach v prípadoch, keď sa nejedná o situácie presne vymedzené v osobitnom zákone.

Obvod súdu tvoria obvody Okresného súdu Košice I, Okresného súdu Košice II, Okresného súdu Košice-okolie, Okresného súdu Michalovce, Okresného súdu Rožňava, Okresného súdu Spišská Nová Ves a Okresného súdu Trebišov.

## História
História krajského a okresných súdov v Košiciach začala v roku 1945 v povojnovom období. V tomto roku bol zriadený *Hlavný súd v Košiciach*, pod ktorý spadali Krajský súd v Košiciach, Krajský súd v Levoči, Krajský súd v Prešove, Krajský súd v Rimavskej Sobote a Krajský súd v Ružomberku. Neskôr bol prijatím ústavného zákona č. 150/1948 Sb. a prijatím zákona č. 320/1948 Sb. bol Krajský súd v Košiciach, ktorý sa stal jedným zo šiestich krajských súdov na území Slovenska. Následne sa po prijatí zákona č. 36/1960 Zb. o územnom členení štátu uskutočnila redukcia počtu krajov na 3 krajské súdy. Krajský súd v Košiciach zahŕňal Košický kraj a Prešovský kraj.

Budova krajského súdu bola postavená v roku 1982. V roku 1997 sa uskutočnila reorganizácia štátnej správy a sústavy súdov. Od tejto doby je budova sídlom Krajského súdu v Košiciach, Okresného súdu Košice I, Okresného súdu Košice II a Okresného súdu Košice-okolie.

## Budova súdu
Projekt Plánu obnovy s názvom *Reforma justície* zahŕňa modernizáciu existujúcej budovy krajského súdu na Štúrovej ulici tak, aby jej rekonštrukcia zabezpečila úsporu primárnej energie minimálne na úrovni 30%. Rozpočet na rekonštrukciu je stanovený na 27,1 milióna eur s DPH.

## Referencie

## Iné projekty

## Externé odkazy

* Súd na stránkach Ministerstva spravodlivosti SR

Kategória:Košice
Kategória:Súdy na Slovensku
Kategória:Organizácie založené v 1972
Nórska križiacka výprava

náhľad|Trasa, ktorú Sigurd I. podľa ''Heimskringly'', legendy v starej nórčine, absolvoval na ceste do Jeruzalema a Konštantínopolu (vyznačené červeno) a na spiatočnej ceste do Nórska (vyznačené zelene).
náhľad|''Králi Sigurd a Balduin na ceste z Jeruzalema k rieke Jordán'' od Gerharda Muntheho.
**Nórska križiacka výprava** alebo **nórska krížová výprava** bola križiacka výprava či púť, ktorá prebehla medzi rokmi 1107 až 1110 ako dozvuk prvej križiackej výpravy. Nórska križiacka výprava je aj prvá križiacka výprava, na ktorej sa osobne zúčastnil korunovaný panovník. Viedol ju nórsky kráľ Sigurdom I.

## Cesta do Jeruzalema

### Z Nórska do Anglicka (11071108)
Sigurd a jeho muži sa z Nórska vydali na plavbu na jeseň v roku 1107. Výprava pozostávala zo šesťdesiat lodí a asi 5 000 mužov. Ešte na jeseň pristála flotila v Anglicku, kde bol v tom čase kráľom Henrich I. Sigurd tu so svojimi mužmi zostal celú zimu až do jari 1108, keď sa výprava po mori vybrala po mori ďalej.

### Na Pyrenejskom polostrove (11081109)
Po niekoľkých mesiacoch zakotvila nórska flotila v Galícii v blízkosti významného pútnického miesta Santiago de Compostela. V krajine, ktorú Nóri označovali ako „Jakobsland“, im bolo miestnym pánom dovolené prečkať zimu. Keď však zima prišla, nastal nedostatok jedla, čo miestneho vládcu donútilo prerušiť predaj potravín nórskym bojovníkom. Sigurd preto zhromaždil svoje vojsko a dobyl hrad lokálneho vládcu, kde získal potrebné zásoby ako aj inú korisť.

Na jar výprava pokračovala po mori ďalej pozdĺž pobrežia Portugalska, pričom zajala osem saracénskych galér a dobyla hrad v Sintre (v skutočnosti išlo asi o Colares, ktoré je bližšie pri mori). Potom Nóri pokračovali smerom k Lisabonu, mestu na pomedzí kresťanského a moslimského sveta, kde zvíťazili v ďalšej bitke. Na svojej ceste ďalej vyplienili mesto Alkasse (pravdepodobne ide o Al Kuasr) a pri vstupe do Stredozemného mora porazili v blízkosti Gibraltárskej úžiny eskadru moslimských lodí.

### Na Baleárskych ostrovoch (1109)
Po vstupe do Stredozemného mora sa severania plavili pozdĺž pobrežia krajiny Saracénov *(Serkland)* až k Baleárskym ostrovom. Tie boli v tom čase kresťanmi vnímané ako brloh pirátov a otrokárske stredisko. Nájazdy Nórov sú aj prvými zaznamenanými útokmi kresťanov proti týmto moslimským ostrovom (hoci sa Baleáry stali isto už aj skôr cieľom drobnejších útokov).

### V Jeruzalemskom kráľovstve (1110)
V lete 1110 Nóri konečne pristáli v Akkone a vydali sa do Jeruzalema, kde bol Sigurd so všetkými poctami privítaný jeruzalemským kráľom Balduinom I. Po vrelom privítaní, ktoré bolo hodné korunovaného panovníka, sprevádzal Balduin Sigurda k rieke Jordán a späť do Jeruzalema.

Nóri boli obdarovaní mnohými cennosťami a relikviami, a to vrátane triesky zo Svätého kríža, na ktorom mal byť údajne ukrižovaný Ježiš Kristus. Táto vzácna relikvia im bola venovaná pod podmienkou, že budú aj naďalej podporovať a presadzovať kresťanstvo a že relikviu prinesú k hrobu svätého Olafa.

## Referencie

## Zdroj
 

Kategória:Križiaci (dejiny)
Glukogénna aminokyselina

**Glukogénna aminokyselina** je aminokyselina, ktorú je možné premeniť na glukózu pomocou glukoneogenézy. Oproti tomu sa ketogénne aminokyseliny na glukózu premeniť nemôžu a tak sú v prípade potreby premieňané na ketolátky.
náhľad|300x300bod|Katabolizmus aminokyselín. Na pozadí je citrátový cyklus. Glukogénne aminokyseliny sú označené červenou farbou a ketogénne zelenou. Aminokyseliny, ktoré sú glukogénne i ketogénne sú označené fialovou farbou.
Produkcia glukózy z glukogénnych aminokyselín pozostáva z premeny týchto aminokyselín na alfa-ketokyseliny a následne cez intermediáty citrátového cyklu až na glukózu. Oba tieto procesy prebiehajú v pečeni. Tento mechanizmus dominuje počas katabolýzy, jeho aktivita narastá podľa vážnosti pôstenia a hladovania (čím dlhšie trvajú, tým silnejšia je katabolýza).

## Metabolizmus
Glukogénne aminokyseliny sa premieňajú na pyruvát, acetylkoenzým A alebo pomocou anaplerotických reakcií na intermediáty citrátového cyklu. Tieto intermediáty sú potom premieňané na oxalacetát a následne pomocou glukoneogenézy na glukózu. 

U ľudí patria medzi glukogénne aminokyseliny:

Aminokyseliny, ktoré sú glukogénne a ketogénne zároveň (mnemotechnická pomôcka „FITTT“):

* Fenylalanín – premena na tyrozín a následne fumarát
* Izoleucín
* Treonín
* Tryptofán
* Tyrozín – po otvorení cyklu sa postupne rozkladá na fumarát a acetoacetát

Len leucín a lyzín nie sú glukogénne aminokyseliny (sú to len ketogénne aminokyseliny).

## Referencie

## Pozri aj
* Ketogénne aminokyseliny
* Glykolýza
* Metabolizmus

## Zdroj

Kategória:Aminokyseliny
Kategória:Látková premena
Ketogénna aminokyselina

náhľad|300x300bod|Katabolizmus aminokyselín. Na pozadí je citrátový cyklus. Glukogénne aminokyseliny sú označené červenou farbou a ketogénne zelenou. Aminokyseliny, ktoré sú glukogénne i ketogénne sú označené fialovou farbou.
**Ketogénna aminokyselina** je aminokyselina, ktorú je možné rozložiť priamo na acetylkoenzým A, ktorý je prekurzorom ketolátok a myelínu, hlavne počas raného detstva, kedy vyvíjajúci sa mozog vyžaduje vysokú aktivity syntézy myelínu. Oproti tomu sa glukogénne aminokyseliny premieňajú na glukózu. Ketogénne aminokyseliny sa nemôžu premeniť na glukózu, pretože oba uhlíky v ketolátke sa počas citrátového cyklu premenia na oxid uhličitý.

U ľudí sú dve aminokyseliny len ketogénne - leucín a lyzín. Ďalších päť je ketogénnych i glukogénnych - fenylalanín, izoleucín, treonín, tryptofán a tyrozín (mnemotechnická pomôcka „FITTT“). Zvyšných trinásť aminokyselín je len glukogénnych.

## Štúdie
Ketogénne aminokyseliny hrajú v ľudskom tele dôležitú úlohu, preto existujú štúdie diét bohatých na ketogénne aminokyseliny ako možnej liečby nealkoholovej tukovej choroby pečene (NAFLD - non-alcoholic fatty liver disease) alebo cukrovky. Štúdie diét tukovej choroby pečene u myší ukázali, že znížený príjem ketogénnych aminokyselín lyzínu a treonínu môže viesť k pečeňovej steatóze (abnormálnemu hromadeniu lipidov), hlavnej príčine nealkoholovej tukovej choroby pečene. Konkrétne u leucínu bola preukázaná jeho dôležitá úloha v metabolickej dráhe inzulínu kvôli aktivácii rapamycínového komplexu 1 (mTORC1) a proteín S6 kinázy 1 (S6K1), ktorých zvýšená aktivácia vedie k rezistencii na inzulín. Ďalšie štúdie ukázali, že diéty bohaté na ketogénne aminokyseliny môžu pomôcť v znížení obezity a rezistencie na inzulín, ale využitie týchto diét však zostáva sporné.

## Referencie

## Pozri aj
* Glukogénne aminokyseliny
* Ketogenéza
* Ketolátky
* Metabolizmus

## Zdroj

Kategória:Látková premena
Kategória:Aminokyseliny
Kino Balkan (Plovdiv)

**Kino „Balkan“** () je budova bývalého kina z prvej polovice 20. storočia, ktorá sa nachádza v centrálnej časti mesta Plovdiv v Plovdivskej oblasti v južnom Bulharsku.

## Lokalita
Budova leží v centrálnej časti mesta Plovdiv na križovatke ulíc ulici „Kňaz Aleksandăr I“ () a Patriarch Evtimij ().

## Dejiny a súčasnosť
Na mieste súčasnej budovy sa predtým nachádzala budova v ktorej sídlila najskôr reštaurácia *Aleksandăr Batenberg* () a neskôr slávna plovdivská cukráreň *Pčela* (, doslova *„Včela“*). Táto budova zhorela počas požiaru v roku 1937. Budova kina bola na mieste zhorenej budovy následne postavená v rokoch 19391940. Výstavbu vykonala sofijská staviteľská firma „Ciklon“. Kino bolo oficiálne otvorené verejnosti 11. októbra 1941, pričom premietaný bol maďarský film *Lángok* (). Majiteľ budovy bol Pavel BogdanovPavleto a spolumajiteľ Kliment Točkov. Vlastníkmi kina od jeho otvorenia až po znárodnenie po roku 1944 boli skúsení a dlhoroční prevádzkovatelia kín, Kiril Petrov a Luka Todorov. V rokoch 19681970 prešla budova rekonštrukciou v rámci ktorej bolo pristavané tretie poschodie. Kino bolo zatvorené v roku 1994, budova bola po reštitúcii predaná a odvtedy funguje ako priestor kde sídli kasíno a prevádzka siete rýchleho občerstvenia v prízemnej časti budovy.

## Charakteristika
Budova bola postavená podľa projektu architekta Konstantina Panajotova. Budova je zaujímavá predovšetkým svojou oválnou formou, ktorá sa odráža aj na vnútorných priestoroch a to predovšetkým foyeroch, koridoroch s šatňami ale aj samotnej kinosále, ktorá bola postavená v modernom vajcovitom tvare, aby sa zabezpečil rovnaký výhľad na plátno zo všetkých kútov miestnosti. Kinosála mala kapacitu 567 miest. V prízemnej časti sa nachádzali priestory určené pre menšie obchody, ktoré boli dostupné priamo z ulice. Budova bola pôvodne dvojposchodová, pričom na streche sa nachádzala terasa, v rámci rekonštrukcie na konci 60. rokov 20. storočia však bolo pristavané tretie poschodie. Na pôvodnej terase sa nachádzala cukráreň s výhľadom na Rodopy. Fasáda budovy je obložená doskami z vápenca.

## Zaujímavosti
* Kino „Balkan“ získalo a až do konca svojho fungovania si udržalo meno najrenomovanejšieho kina v Plovdive.
* Vďaka svojmu centrálnemu umiestneniu a tvaru sa budova stala jednou z emblematických stavieb mesta.
* Priestor pred budovou do súčasnosti slúži ako miesto, na ktorom si obyvatelia dohadujú stretnutie.
* Architekt Konstantin Panajotov, ktorý je autorom projektu budovy sa narodil v Plovdive v roku 1889 a štúdium architektúry ukončil v nemeckom Mníchove v roku 1915. Žil a pôsobil však predovšetkým v Sofii.
 
## Galéria

Left Former Movie Theater Balkan Right Hotel Bulgaria (158046439).jpeg|celkový pohľad na námestie s budovou kina na ľavej strane fotografie
BASA-1625K-1-22-5-Balkan cinema, Plovdiv, Bulgaria.jpg|dobová fotografia z roku 1942 zachytávajúca budovu kina „Balkan“ počas projekcie bulharského filmu *Izpitanie*


## Referencie

## Iné projekty

Kategória:Stavby v Plovdive
Kategória:Kiná v Bulharsku
Kategória:Kultúrne inštitúcie v Bulharsku
Kategória:Architektúra z 1940
Jolanda

**Jolanda** môže byť:
*prvé meno, pozri Jolanda (meno)
*česká televízna kartárka, pozri Jolanda (veštica)
*historická postava:
** Jolanda Aragónska (viacero osôb)
** Jolanda z Dreux (viacero osôb)
** namurská markgrófka, latinská cisárovná, regentka Latinského cisárstva (1175-1219), pozri Jolanda Flámska
** jeruzalemská a sicílska kráľovná, rímskonemecká cisárovná (1212-1228), synonymum: Izabela II., pozri Jolanda (Jeruzalem)
** uhorská kráľovská manželka (zomrela 1233), pozri Jolanda z Courtenay
** dcéra uhorského kráľa Ondreja II., kráľovná Aragónska, Mallorky a Valencie (1215-1251), pozri Jolanda Uhorská
** grófka z Nevers, Auxerre, Tonnerre a Valois  (1247–1280), pozri Jolanda Burgundská
** grófka a regentka grófstva Bar (1326–1395), pozri Jolanda z Dampierru
** gironská vojvodkyňa, aragónska a mallorská kráľovná (1364–1431), pozri Jolanda z Baru
** vojvodkyňa Lotrinska a Baru (1428–1483), pozri Jolanda Lotrinská
Bakta

**Bakta** je mestská časť Rimavskej Soboty. Nachádza sa asi 4 km východne od mesta. Žije tu cca. 280 obyvateľov. Má rozlohu 7 km2. Bakta bola založená v roku 1908. Susedí s katastrami obcí Zacharovce, Semsúrov, Bátka.

## Referencie

Kategória:Mestské časti Rimavskej Soboty
S1 (televízna stanica)

**S1** (Slovenský okruh jeden) bola televízna stanica, ktorá vysielala na Slovensku od 3. septembra 1990 do konca júla 1991, keď bola premenovaná na STV.

## Vznik
V súvislosti s demokratickými zmenami po novembri 1989 došlo aj k zmene vysielacej štruktúry a názvu Česko-slovenskej televízie (ČST). Už 18. apríla 1990 prijala vláda Slovenskej republiky Uznesenie č. 178/1990, ktorým zmenila dovtedajší názov Česko-slovenská televízia v SSR a oficiálne ustanovila názov na Slovenská televízia (ST), stále však ako súčasť Česko-slovenskej televízie. Dňa 3. septembra 1990 bol 1. program ČST premenovaný na F1 (Federálny okruh 1) a 2. program ČST, ktorý bol už predtým koncipovaný ako národný program, bol premenovaný na ČTV (Česká televize) v Česku a na S1 (Slovenský okruh jeden) na Slovensku. Dňa 1. júla 1991 vznikla samostatná (t. j. od ČST nezávislá) Slovenská televízia (STV), a to na základe zákona Slovenskej národnej rady č. 254/1991 Zb. o Slovenskej televízií zo dňa 24. mája 1991. Pri tej príležitosti bola na začiatku augusta 1991 stanica S1 premenovaná na STV. Dňa 1. januára 1992 vznikla aj Česká televízia (ČT), na základe zákona o Českej televízii (zákon č. 483/1991 Sb.).

## Referencie

Kategória:Zaniknuté televízne stanice na Slovensku
Kategória:Slovenská televízia
Kategória:Vzniklo v 1990
Kategória:Zaniklo v 1991
Jozef Drobný

**Jozef Drobný** (* 25. marec 1897, Trstená – † 11. január 1959) bol významný predák slovenských poštárov a politik HSĽS v medzivojnovom Československu a v období Slovenského štátu.

## Biografia
Študoval na piaristickom gymnáziu v Ružomberku. Po štúdiách nastúpil do poštovej služby. Už v roku 1919 sa pokúsil spolu s ďalšími štátnymi zamestnancami založiť Spolok štátnych zamestnancov, avšak v súvislosti s plebiscitom na Spiši bol odvolaný do obce Tribš ako administrátor miestneho poštového úradu a poštový dôverník.

Medzičasom sa utvoril Spolok slovenských poštárov, do ktorého vstúpil. Začal byť činný v jeho bratislavskom výbore a od roku 1924 bol aj v jeho predsedníctve. Po rozdelení bratislavskej odbočky na ústredie a odbočku bol zvolený do čela odbočky a zároveň sa stal úradujúcim podpredsedom ústredia Spolku slovenských poštárov. Okrem odborovej činnosti sa začal venovať aj písaniu odborných prác v oblasti poštových služieb. V roku 1932 vydal knihu *Hospodárska služba poštových úradov* (praktická príručka pre zamestnancov pošty). Taktiež prispieval odbornými článkami do viacerých časopisov. Stal sa aj hlavným poštovým tajomníkom v Bratislave.

V parlamentných voľbách v roku 1935 bol zvolený za poslanca Národného zhromaždenia za HSĽS, resp. Autonomistický blok. Kandidoval v XVI. volebnom kraji (Nové Zámky). V snemovni pôsobil v rozpočtovom a sociálne-politickom výbore.

Vo voľbách do Snemu Slovenskej krajiny v roku 1938 je zvolený za poslanca. V sneme zasadal počas celej doby trvania Slovenského štátu. Bol členom sociálneho výboru snemu. Bol krajovým poslancom pre okres Nová Baňa a zároveň vedúci Odboru poštovej správy pri Združení štátnych a verejných zamestnancov.

Po roku 1945 bol na základe rozhodnutia SNR z pošty pre kolaborantstvo prepustený. Orgánmi Národnej bezpečnosti bol spolu s ďalšími poslancami snemu zaistený a postavený pred súd. V marci 1947 bol za svoju činnosť v rokoch 19381945 odsúdený na trest odňatia slobody 20 mesiacov, ktorý si však stihol odpykať do vynesenia rozsudku. Okrem toho mu bola ako vedľajší trest vymeraná strata občianskych práv na dobu dvoch rokov a konfiškácia jednej štvrtiny majetku.

## Referencie

Kategória:Slovenskí úradníci
Kategória:Politici HSĽS
Kategória:Poslanci česko-slovenského Národného zhromaždenia
Kategória:Poslanci Snemu Slovenskej republiky
Kategória:Osobnosti z Trstenej
Swoosie Kurtzová

**Swoosie Kurtzová** (neprechýlene Swoosie Kurtz; * 6. september 1944, Omaha, Nebraska, USA) je americká filmová, televízna a divadelná herečka.

## Detstvo a mladosť
Kurtzová sa narodila v meste Omaha, v Nebraske. Bola jedináčik a jej matkou bola spisovateľka Margaret Kurztová a jej otec bol plukovník vzdušných síl Frank Kurtz Jr. Vyštudovala drámu na University of Southern California.

## Kariéra
Jej prvá herecká rola prišla v roku 1962, v televíznom seriály *The Golden Trap*. V roku 1975 debutovala na Broadwayi. O tri roky neskôr získala herecké uznanie za jej herecký výkon v inscenácii *Uncommon Women and Others*. V roku 1978 sa pripojila k hereckému obsadeniu televízneho sitcomu *Mary*, kde si zahrala po boku Mary Tyler Moore či Michaela Keatona.

V roku 1983 si zahrala v detektívom filme *A Caribbean Mystery*, podľa knižnej predlohy od Agathy Christie. Vo filme sa objavila po boku herečky Helen Hayes, ktorá stvárnila slečnu Marple. V roku 1988 si zahrala v Oscarovej dráme *Dangerous Liaisons*, po boku Glenn Close, Michelle Pfeiffer a Johna Malkovicha.

V roku 1991 stvárnila bohatú a miestami povrchnú Alex v dramatickom televíznom seriály *Sisters*. Objavila sa vo všetkých 128 epizódach seriálu. Seriál bol ukončený v roku 1996. V roku 1997 si po boku Jima Carreyho zahrala v komédii *Liar, liar*. Menšiu rolu hrala vo filme *Veľmi nebezpečné známosti* z roku 1999.

V roku 2002 si zahrala menšiu rolu po boku hercov ako Jessica Biel, Kate Bosworth, Faye Dunaway a James Van Der Beek vo filme *The Rules of Attraction*. Hosťovala spoločne s Blythe Danner v televíznom seriály *Sister Jackie* v roku 2009. Od roku 2010 do roku 2016 hrala pravidelnú rolu v televíznom seriály *Mike a Molly*. Od roku 2018 sa pravidelne objavovala tiež po boku Matta LeBlanca v televíznom seriály *Man with a Plan*. Posledná epizóda seriálu bola vysielaná v roku 2020.

V roku 2021 prijala rolu Sheily v televíznom seriály *Call Me Kat*, kde stvárni matku Mayim Bialik.

## Súkromný život
V rokoch 1964 až 1970 mala vzťah s hercom Joshuom Whiteom. Kurtzová sa nikdy nevydala a nemá žiadne deti.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Absolventi University of Southern California
Kategória:Držitelia ceny Tony
Kategória:Držitelia Drama Desk
Kategória:Držitelia ceny Emmy
Kategória:Osobnosti USA nemeckého pôvodu
Kategória:Osobnosti z Omahy
Nick Kyrgios

**Nicholas Hilmy Kyrgios** (* 27. apríl 1995, Canberra, Austrália) je profesionálny austrálsky tenista. Vyhral 6 titulov na okruhu ATP. Ako junior vyhral v roku 2013 juniorský Australian Open vo dvojhre a juniorskú Wimbledonskú štvorhru. Kyrgios má povesť talentovaného, ​​ale aj konfliktného hráča, ktorý sa kvôli svojmu chovaniu na ihrisku často dostáva do problémov.

## Finálové účasti na turnajoch ATP (9)

**Dvojhra – výhry (6)**

**Dvojhra – prehry vo finále (3)**

**Štvorhra – výhry (1)**

## Iné projekty

## Externé odkazy

Kategória:Austrálski tenisti
Kategória:Osobnosti z Canberry
Pavol Florek

PhDr. **Pavol Florek** (* 25. marec 1895, Krušetnica† 11. máj 1963, Martin) bol slovenský historik, múzejník, pedagóg a politik HSĽS v období medzivojnového Československa a v období Slovenského štátu.

Stredoškolské štúdiá absolvoval v Trstenej, Levoči, Podolínci a vo Vacove. V rokoch 1916 – 1918 študoval v Budapešti filozofiu (odbor latinský jazyk, dejepis a zemepis). Neskôr pokračoval v štúdiu na Karlovej univerzite v Prahe, kde získal ako prvý Slovák v Československu profesorskú aprobáciu. Následne študoval na Univerzite Komenského v Bratislave, kde získal titul doktora filozofie.

Od roku 1920 pôsobil ako stredoškolský profesor v Košiciach, Dolnom Kubíne, v Rimavskej Sobote, v Bratislave a nakoniec v Turčianskom Svätom Martine. V rokoch 1926 – 1928 pracoval v Prahe na Ministerstve školstva a národnej osvety.

V Dolnom Kubíne v roku 1925 založil Oravské múzeum a muzeálnu spoločnosť. V čase svojho pôsobenia v Rimavskej Sobote zreorganizoval a poslovenčil Spoločnosť Gemer-malohontianskeho múzea. V roku 1926 obnovil vydávanie predprevratového Zborníka Muzeálnej slovenskej spoločnosti v Turčianskom Svätom Martine. Ako delegát Slovenského národného múzea bol účastníkom medzinárodných slovanských kongresov v Poľsku a v Juhoslávii, kde za svoju činnosť dostal od juhoslovanského kráľa Alexandra I. vyznamenanie Rád sv. Sávu. V Martine redigoval aj Zborník profesorov-Slovákov. Zostavil sprievodcu po Turčianskom Sv. Martine a Turci, napísal dejiny Znievskeho hradu. Uverejňoval zásady slovenského zemepisného názvoslovia, čím bránil počešťovaniu slovenčiny a slovenských názvov. Neskôr stál aj na čele Spolku slovenských profesorov.

Už od študentských čias bol veľkým vlastencom. Po vzniku Československa sa stotožňoval s politickým kurzom Andreja Hlinku a jeho HSĽS. Ľudákov zastupoval aj v martinskom mestskom zastupiteľstve. V parlamentných voľbách v roku 1935 bol zvolený za poslanca Národného zhromaždenia za HSĽS, resp. Autonomistický blok v XVII. volebnom kraji (Turč. Sv. Martin). V snemovni pôsobil v rozpočtovom výbore. Vo voľbách do Snemu Slovenskej krajiny v roku 1938 bol zvolený za poslanca. Poslancom bol počas celej existencie Slovenského štátu. V sneme pôsobil v kultúrnom, rozpočtovom a zahraničnom výbore. Bol krajovým poslancom pre okres Dolný Kubín a zároveň v Združení štátnych a verejných zamestnancov vykonával funkciu vedúceho Odboru školskej a osvetovej správy.

V roku 1945 emigroval do Rakúska a následne do Talianska, odkiaľ sa v roku 1947 vrátil do Československa. Sprvu pracoval ako robotník v Martine. Neskôr v rokoch 1955 – 1956 bol archivárom a knihovníkom v Štátnej mincovni v Kremnici. Odtiaľ nastúpil do knihovníckeho oddelenia Matice slovenskej v Martine.

## Referencie

Kategória:Osobnosti z Krušetnice
Kategória:Slovenskí historici
Kategória:Slovenskí stredoškolskí pedagógovia
Kategória:Slovenskí kultúrni pracovníci
Kategória:Politici HSĽS
Kategória:Poslanci česko-slovenského Národného zhromaždenia
Kategória:Poslanci Snemu Slovenskej republiky
Kategória:Pracovníci Matice slovenskej
Kategória:Absolventi Karlovej univerzity
Kategória:Absolventi Filozofickej fakulty Univerzity Komenského v Bratislave
James Van Der Beek

**James Van Der Beek** (* 8. marec 1977, Cheshire, Connecticut, USA† 11. február 2026, Austin, Texas) bol americký herec známy z televízneho seriálu *[[Dawsonov svet]]* (1998 – 2003).

## Detstvo a mladosť
Van Der Beek sa narodil matke Melinde a otcovi Jamesovi Van Der Beekovcom v meste Cheshire, v štáte Connecticut. Jeho rodičia sú holandského pôvodu.

Ako pätnásťročný požiadal matku, aby ho vzala do New Yorku, kde sa chcel stať hercom. O rok neskôr už debutoval na Broadwayi.

## Kariéra
Od roku 1998 do roku 2003 stvárnil hlavnú postavu televízneho seriálu *[[Dawsonov svet]]*. Jeho herecký výkon v seriáli bol pozitívne prijatý filmovými kritikmi. O rok neskôr stvárnil hlavnú postavu v komédii *Varsity Blues*, kde si zahral po boku Amy Smart, Ali Larter, Paula Walkera a Jona Voighta. Za svoj herecký výkon získal ocenenie MTV Award.

V roku 2005 si zahral v komédii *Standing Still*. V roku 2008 hosťoval v troch epizódach televízneho seriálu *[[Ako som spoznal vašu mamu]]*, kde stvárnil kamaráta Robin Sherbatsky (Cobie Smulders). V roku 2009 si zahral vo filme *Formosa Betrayed*, ktorý je založený na skutočných udalostiach. Za svoj herecký výkon získal ocenenie pre najlepšieho herca na filmovom festivale v San Diegu. Po boku Michelle Trachtenberg a Taylor Schilling si zahral v televíznom seriáli *Mercy*. Samého seba si zahral v televíznom seriáli *Don’t Trust the B---- in Apartment 23* z roku 2012.

V roku 2015 sa objavil po boku Patricie Arquette v televíznom seriáli *[[C.S.I.: Kriminálka Cyber]]*. V roku 2017 sa mal objaviť v horore *47 Meters Down*, ale nakoniec jeho scény boli z filmu vystrihnuté.

## Súkromný život
Od roku 2003 do roku 2009 tvoril manželský pár s herečkou Heather McCombovou. Na jeseň roku 2009 požiadal Van Der Beek o rozvod, ktorý sa uskutočnil v roku 2010.

Dňa 1. augusta 2010 sa oženil s obchodnou konzultantkou Kimberly Brookovou v Tel Avive, v Izraeli. Majú spolu päť detí. V októbri 2019 pár oznámil, že čakajú svoje šieste dieťa, no o mesiac neskôr priznali, že Brooková potratila. Od septembra 2020 nežijú v Los Angeles, presťahovali sa do Texasu.

Van Der Beekovi diagnostikovali v roku 2023 rakovinu hrubého čreva v 3. štádiu, svoju diagnózu oznámil verejne až v novembri 2024. Uviedol, že ju riešil súkromne s podporou rodiny a upozornil na význam včasného vyšetrenia.

## Referencie

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Osobnosti USA holandského pôvodu
Kategória:Úmrtia na rakovinu hrubého čreva
Kategória:Osobnosti z Connecticutu
Ulica 1. mája (Pezinok)

náhľad|Pohľad na sídlisko z juhu v roku 2015
náhľad|Bývalé námestie v roku 2022
**Ulica 1. mája** (v minulosti *Námestie 1. mája*) je ulica a bývalé námestie v Pezinku. Je pomenovaná podľa Sviatku práce.

V minulosti sa výstavba spolu so sídliskom Za hradbami nazývala **[[Sídlisko Stred II. (Pezinok)|sídlisko Stred II.]]** a v súčasnosti sa niekedy uvádza aj ako **sídlisko 1. mája**. Bytové domy v juhozápadnej časti ulice sú súčasťou sídliska Juh, ktoré je pokračovaním sídliska Stred II.

Nachádza sa tu talianska reštaurácia s pizzeriou La Taverna di Manu (v minulosti Pizzeria Ristorante Italia) a bývalá predajňa potravín, v ktorej v súčasnosti sídli Detský svet Jašidielka. Pred bývalou predajňou potravín sa nachádza plastika torza ľudskej figúry (prezývaná aj „Túžba“) z roku 1968, ktorú vytvoril akademický sochár Emil Venkov odliatím z hydronália. Na severovýchodnom konci ulice sa nachádza parkovisko, ktoré sa počas veľkonočných sviatkov využíva pre kolotoče.

Na čísle 29/A sa nachádza džudo aréna klubu 1. Judo Club Pezinok. Oproti nej sa nachádzajú radové garáže s opustenou obytnou stavbou a parkoviskom vedľa nich.

## Referencie

Kategória:Ulice v Pezinku
Drevokombinát (Pezinok)

**Drevokombinát** (**Pezinok**) (iné názvy: **Drevoindustria** (**Pezinok**), **Malokarpatská drevárska fabrika**; hovorovo *Drevona*) bol priemyselný areál a továreň na spracovanie dreva na Drevárskej ulici číslo 23 v Pezinku. Susedí s, dnes už bývalými, vinárskymi závodmi a v súčasnosti sa tu nachádzajú sklady a kancelárie.

## História
Výstavba Drevokombinátu v Pezinku sa začala 10. júna 1967 s nákladom okolo 600 miliónov korún. Generálnym dodávateľom stavebnej časti bol Hydrostav v Šali a technologické zariadenia dodalo ČKD Dukla Praha, Kráľovopolské strojárne v Brne a niektoré firmy z Francúzska a Švédska. V roku 1968 sa areál napojil na vlečku Západoslovenských tehelní a neskôr sa na ňu napojil aj susedný vinársky závod. Dňa 1. júla 1971 podnik začal svoju prvú etapu výroby a bola aj otvorená pílnica.

Dňa 29. februára 1996 bol rozhodnutím Ministra hospodárstva Slovenskej republiky Jánom Duckým zrušený štátny podnik Drevokombinát Pezinok.

V roku 1997 bola obnovená výroba pod názvom Malokarpatská drevárska fabrika.

## Súčasný stav
náhľad|BETA-CAR Business Centrum s hlavnou vstupnou bránou
V roku 2007 areál odkúpila spoločnosť BETA – CAR, s r. o. Nachádza sa tu administratívna budova **BETA-CAR Business Centrum**, skladové priestory, parkovacie plochy, opustená budova fabriky s komínom a bývalý drevosklad s betónovými stĺpmi.

Medzi rokmi 2022 a 2023 bola opustená budova fabriky zbúraná, komín sa zachoval.

### Kultúra
V areáli BETA-CAR sa krátky čas konal multižánrový festival Alternatíva v Drevone. Po dvoch ročníkoch zanikol a 3. ročník, plánovaný na rok 2014, musel byť zrušený.

## Referencie

## Externé odkazy
* Oficiálna webová stránka BETA-CAR

Kategória:Stavby v Pezinku
Dawsonov svet

***Dawsonov svet*** () je americký dramatický televízny seriál. Bol vysielaný v rokoch 1998 až 2003 na televíznej stanici The WB. Seriál má šesť sérii a 128 epizód. Hlavné postavy stvárnili James Van Der Beek, Katie Holmes, Joshua Jackson a Michelle Williams. 

Scenár k filmu napísal Kevin Williamson, ktorý sa inšpiroval svojim dospievaním. 

Seriál hovorí príbeh o troch kamarátoch, ktorý sa poznajú od detstva (James Van Der Beek, Katie Holmes, Joshua Jackson) vo fiktívnom meste Capeside v štáte Massachusetts. Do ich partie príjmu nového člena, ktorým sa stane vnučka Dawsonových susedov, ktorú stvárnila Michelle Williams.

## Zdroj

Kategória:Romantické televízne seriály
Kategória:Televízne seriály USA
Kategória:Televízne seriály z roku 1998
Drezina

**Drezina** je ľahké koľajové vozidlo, ktoré slúži na dopravu niekoľkých pasažierov väčšinou na služobné účely. Môže byť poháňané mechanicky silou svalov alebo je vybavené motorom.

Názov je odvodený z mena vynálezcu Karla Draisa, konštruktéra cestného jednostopového odrážadla nazvaného *Laufmaschine* alebo draisina, predchodcu dnešných bicyklov.

Dreziny boli robené na princípe bicyklov, motocyklov alebo automobilov. Existovali aj dreziny postavené ako jednoduchý voz s kľukou a dvojzvratnou pákou (pumpovacia drezina – obdoba princípu starých ručných hasičských striekačiek).

## Galéria

Drezína, Velké Březno.jpg|Drezina ve Veľkom Březne
Motor drezíny.jpg|Motor dreziny
Prokudin-Gorskii-02.jpg|Ručná širkorozchodná drezina neďaleko Onežského jazera (Rusko, 1915)
CHZ dreziny.jpg|Malá ručná pumpovacia a malá motorová drezina
Warszawa Sochaczew quarter.jpg|Drezina PKP urobená úpravou vozu Warszawa
Drezína Tatra.JPG|Motorová drezina Tatra 15/30
Obrněná drezína Tatra T 18.gif|Obrnená drezina Tatra T18


## Zdroj

Kategória:Železnica
Janíkovské pole

náhľad|Poloha v rámci Petržalky

**Janíkovské pole** je lokalita v miestnej časti Petržalka-Juh v mestskej časti Petržalka v Bratislave.

Nachádza sa južne od lokalít Južné mesto-Zóna A a Južné mesto-Zóna B.

Nenachádza sa tu žiadna zástavba, celú plochu tvorí orná pôda.

## Zdroje
* Návrh stanoviska mestskej časti Bratislava-Petržalka k návrhu Všeobecne záväzného nariadenia hlavného mesta SR Bratislavy o dočasnom parkovaní motorových vozidiel
* Geografický informačný systém mestskej časti Bratislava-Petržalka 

Kategória:Petržalka
Zoznam zaniknutých ulíc Petržalky

Toto je zoznam, ktorý obsahuje vyše 100 ulíc, ktoré boli zbúrané od roku 1973 do roku 1989 pri výstavbe panelového sídliska v Petržalke.

Názvy pri jednotlivých uliciach sú usporiadané od najnovšieho názvu po najstarší.

## Pozri aj
* Stará Petržalka

## Zdroje
* Staré mapy Bratislavy
* 

Kategória:Bratislavské zoznamy
Kategória:Petržalka
Siker, pénz, nők, csillogás

***Siker, pénz, nők, csillogás*** je štvrtý štúdiový album, ktorý v roku 1986 vydalo hudobné vydavateľstvo Hungaroton maďarskej pop rockovej skupine KFT.

## Zoznam skladieb

# *Siker, pénz és csillogás* (4:42)
# *Volvo* (3:40)
# *Andrea* (4:09)
# *Ugye fáj a szíved?* (4:44)
# *Elizabet* (4:10)
# *Ha jön a péntek* (3:04)
# *Balatoni nyár* (4:40)
# *Autótemető* (3:50)
# *Éjjeli lepkék* (3:36)
# *Ha kövér leszek* (2:35)
# *Utcai zenekar* (3:02)

## Výroba albumu

* András Laár - gitara, spev
* Tibor Bornai - klavír, spev
* Miklós Lengyelfi - basová gitara, kontrabas, spev
* András Márton - bicie, spev

## Externé odkazy
* AllMusic 
* Zeneszöveg.hu
* Discogs

Kategória:Hudobné albumy z 1985
Kategória:Albumy skupiny KFT
Majstrovstvá sveta v ľadovom hokeji hráčov do 18 rokov 2021

**Majstrovstvá sveta v ľadovom hokeji hráčov do 18 rokov 2021** boli 23. MS v ľadovom hokeji hráčov do 18 rokov. Konali sa od 26. apríla do 6. mája 2021 v amerických mestách Dallas (Frisco a Plano).

## Základné skupiny

### Skupina A

|}

*<small>Všetky časy sú v stredoeurópskom letnom čase.</small>*

### Skupina B

|}

*<small>Všetky časy sú v stredoeurópskom letnom čase.</small>*

## Play-off
Pre semifinále boli tímy znovanasadené podľa nasledovného poradia: 1. Kanada, 2. Fínsko, 3. Rusko, 4. Švédsko, 5. USA, 6. Bielorusko, 7. Česko, 8. Švajčiarsko.

*<small>Všetky časy sú v stredoeurópskom letnom čase.</small>*

### Štvrťfinále

### Semifinále

### O 3. miesto

### Finále

## Konečné poradie

## Nižšie divízie
### I. A divízia
Turnaj I. A divízie MS 2021 sa mal konať od 5. do 11. apríla 2021 na Slovensku. Turnaj bol však zrušený Medzinárodnou hokejovou federáciou 18. novembra 2020 (Covid 19).
* 
* 
* 
* 
* 
* 

### I. B divízia
Turnaj I. B divízie MS 2021 sa mal konať od 18. do 25. apríla 2021 v Taliansku. Turnaj bol však zrušený Medzinárodnou hokejovou federáciou 18. novembra 2020 (Covid 19).
* 
* 
* 
* 
* 
* 

### II. A divízia
Turnaj II. A divízie MS 2021 sa mal konať od 4. do 10. apríla 2021 v Estónsku. Turnaj bol však zrušený Medzinárodnou hokejovou federáciou 18. novembra 2020 (Covid 19).
* 
* 
* 
* 
* 
* 

### II. B divízia
Turnaj II. B divízie MS 2021 sa mal konať od 21. do 27. marca 2021 v Bulharsku. Turnaj bol však zrušený Medzinárodnou hokejovou federáciou 18. novembra 2020 (Covid 19).
* 
* 
* 
* 
* 
* 

### III. A divízia
Turnaj III. A divízie MS 2021 sa mal konať od 29. marca do 4. apríla 2021 v Turecku. Turnaj bol však zrušený Medzinárodnou hokejovou federáciou 18. novembra 2020 (Covid 19).
* 
* 
* 
* 
* 
* 

### III. B divízia
Turnaj III. B divízie MS 2021 sa mal konať od 28. marca do 3. apríla 2021 v Luxembursku. Turnaj bol však zrušený Medzinárodnou hokejovou federáciou 18. novembra 2020 (Covid 19).
* 
* 
* 
* 
* 
* 

## Referencie

Kategória:Majstrovstvá sveta v ľadovom hokeji hráčov do 18 rokov
Kategória:Majstrovstvá sveta v ľadovom hokeji 2021
Kategória:Ľadový hokej v 2021
Kategória:Športové podujatia v USA
Kategória:Šport v Texase
Kategória:2021 v USA
Amber Van Day

**Amber Van Day** (* 1. máj 1996, Brighton and Hove, Spojené kráľovstvo) je britská popová speváčka, skladateľka a herečka, známa hlavne kvôli jej singlom *Kids in the Corner* a *WTF* (spolu s Hugelom).

## Osobný život
Amber van Day je dcérou britského speváka David Van Day, ktorý bol súčasťou populárneho dua Dollar v 80. rokoch. Začala skladať a spievať už ako malé dievča, keď mala 8 rokov. Do pozornosti ľudí sa dostala hlavne vďaka jej spolupráci s Hugelom, a ich spoločným titulom *WTF* ktorý má v súčasnosti viac ako 77 miliónov streamov na Spotify, a taktiež dosiahol niekoľko zlatých ocenení.

## Kariéra
Jej kariéra začala v roku 2015 kedy spolu s George Kwallim nahrala jej prvý titul *Act No Good*. Na pár rokov sa odmlčala, no koncom roku 2018 nahrala spolu s Hugelom titul *WTF*. V máji 2019 nahrala ďalší titul *Mamma Mia* spolu s Hugelom. V júli 2019 nahrala spolu so skupinou Love Harder titul *Oblivion*, ktorý je zároveň jej druhým najúspešnejším titulom, ktorý má momentálne viac ako 30 miliónov streamov na Spotify. V októbri 2019 nahrala titul *I don't wanna talk* opäť s Hugelom. V roku 2019 jej piesne na Spotify počúvalo 7,6 miliónov ľudí zo 79 krajín celkovo 54,6 miliónkrát, dokopy to bolo 2,3 miliónov hodín. Vo februári 2020 získal jej titul *WTF* dve zlaté ocenenia. V apríli 2020 nahrala svoj prvý debutový solo singel *Kids in the Corner* ktorý sa stal populárnym v januári 2021, pretože tvorí soundtrack Netflix seriálu . V júli 2020 nahrala ďalší titul *Papa* spolu s nemeckou skupinou YouNotUs, tento titul dosiahol 20 priečky v najlepších single tituloch v Nemecku.

## Kids in the Corner
Jej debutový singel *Kids in the Corner* je zameraný na tému sebaprijatia a rozmanitosti. Podľa Amber je dôležité a aj silné pripustiť si že sme zraniteľní. Nikto nám nemôže hovoriť čo máme a čo nemáme robiť; nikto nám nemôže prikázať koho máme mať radi a koho nemáme mať radi. Taktiež si myslí že skutoční hrdinovia sú tí, ktorí pomáhajú ostatným žiť bez ohľadu na to, čo je podľa spoločnosti správne a čo nesprávne.

## Diskografia
;Spoločné skladby
* 2016: *Act No Good* (George Kwali feat. Amber Van Day)
* 2018: *WTF* (Hugel feat. Amber Van Day)
* 2019: *Mamma Mia* (Hugel feat. Amber Van Day)
* 2019: *Oblivion* (Love Harder feat. Amber Van Day)
* 2019: *I Don't Wanna Talk* (Alok & Hugel feat. Amber Van Day)
* 2020: *Tragic* (The Him feat. Amber Van Day)

;Sólo skladby
* 2020: *Kids in the Corner*
* 2020: *Papa* (spolu s Younotus)

## Referencie

Kategória:Britské popové speváčky
David O’Keeffe

**David O’Keeffe** (* 1953, Ennis, Írsko) je írsky právnik.

Je emeritným profesorom európskeho práva na Londýnskej univerzite (University of London). Pracuje ako Senior Counsel v medzinárodnej právnickej kancelárii Dentons. Od roku 2008 je predsedom tribunálu pre prípady európskej štátnej služby vo Florencii.

Bol „référendaire“ na Európskom súdnom dvore (19851990). V rokoch 19901993 pôsobil ako profesor európskeho práva a dekan Právnickej fakulty Univerzity v Durham (Spojené kráľovstvo). V rokoch 19932004 bol profesorom európskeho práva a prodekanom Právnickej fakulty University College London. Rovnaký predmet vyučoval aj na univerzite College of Europe v Bruggy a európskom centre Natolin vo Varšave (19932007).

Poradil Snemovni lordov s právom Európskej únie. Predtým pracoval ako externý poradca Európskeho parlamentu a Európskeho ombudsmana. Bol členom expertnej skupiny Európskej komisie pre vnútorný trh a voľný pohyb osôb, ktorej predsedala Simone Veilová.

Od roku 1990 až do pristúpenia krajín strednej a východnej Európy k Európskej únii O’Keeffe veľmi často prednášal o práve EÚ na rôznych univerzitách a iných inštitúciách v Poľsku, Rumunsku, Slovinsku a na Slovensku. Jeho práca v tejto oblasti bola uznaná.  Spolu s veľvyslancom Nicholas Emiliou zorganizoval na Cyprus veľkú konferenciu s cieľom pripraviť sa na vstup krajiny do Európskej únie.

Bol spoluzakladateľom časopisu *European Foreign Affairs Review* (1996) a členom vedeckého výboru *Common Market Law Review* (19852005).

## Diela (výber)
* *Legal Issues of the Maastricht Treaty*
* *Legal Issues of the Amsterdam Treaty*
* *Judicial Review in European Union Law*, 2001

## Referencie

Kategória:Vyučujúci na University of London
Kategória:Vyučujúci na University College London
Kategória:Laureáti Radu Bieleho dvojkríža III. triedy
Kategória:Írski právnici
Kategória:Írski univerzitní profesori
Škoviera

**Škoviera** je slovenské priezvisko.

## Známi nositelia
* Albín Škoviera (* 1949), slovenský vysokoškolský pedagóg, publicista, textár, skladateľ, syn Jána
* Andrej Škoviera (* 1975), slovenský gréckokatolícky kňaz, vedecký pracovník, vysokoškolský učiteľ 
* Daniel Škoviera (1946 - 2021), slovenský klasický filológ, vysokoškolský učiteľ, prekladateľ, kantor, syn Jána
* Ján Škoviera (1914 - 2012), slovenský gréckokatolícky kňaz, titulárny arcidekan, titulárny kanonik, protojerej   
* Ľuboslav Škoviera (* 1950), slovenský pamiatkár, programátor, šachista, šachový rozhodca
* Martin Škoviera (* 1957), slovenský matematik, informatik a vysokoškolský pedagóg, syn Jána

Kategória:Slovenské priezviská
Kategória:Priezviská na Slovensku
Ludmila Javorová

**Ludmila Javorová** (* 31. január 1932, Brno) je česká katolícka teologička, učiteľka náboženstva, blízka spolupracovníčka tajného biskupa Felixa Mariu Davídka v podzemnej cirkvi v socialistickom Československu. Biskup Davídek ju 28. decembra 1970 vysvätil za diakona a kňaza. Katolícka cirkev jej vysviacku však považuje za neplatnú.

## Kňazstvo
V septembri 1970 biskup Davídek zvolal snem spoločenstva tajných kňazov a biskupov. Na sneme sa okrem iného malo prebrať aj možné svätenie žien. Časť podzemnej cirkvi bola proti, čo viedlo k rozkolu podzemnej cirkvi. Tento rozkol trval až do roku 1989. Biskup Davídek dva dni po sneme (28. decembra 1970) Ludmilu Javorovú vysvätil najprv na diakona a potom na kňaza. Dôvodom bolo, že ženy prenasledované pre vieru nemali v ženských väzniciach prístup ku kňazom, a teda ani k sviatostiam.

Vzhľadom na to, že niektorí mali pochybnosti o platnosti svätenia ženy, Javorová napísala list pápežovi. List osobne odovzdala kardinálovi Františkovi Tomáškovi, ktorý sľúbil, že ho doručí. Odpoveď nedostala. Neskôr bola proti jej vôli zverejnená informácia o jej vysviacke, z ktorej sa dozvedela, že pápež jej exkomunikáciu (keďže za vysvätenie ženy hrozí) veľkoryso anuloval.

V roku 1996 sa však z biskupstva dozvedela, že nesmie vykonávať kňazskú službu, a v roku 2001, že jej vysviacka bola neplatná. V súčasnosti vyučuje náboženstvo vo farnosti pri Kostole sv. Cyrila a Metoda v Brne.

Biskup Davídek vysvätil na diakonky (pravdepodobne aj na kňažky) ešte niekoľko ďalších žien. Platnosť ich vysviacok katolícka cirkev neuznáva.

## Referencie


## Externé odkazy
* Ludmila Javorová: 50. výročie kňazskej vysviacky

## Zdroj
* 

Kategória:Českí rímskokatolícki kňazi
Kategória:České feministky
Kategória:Škandály
Kategória:Osobnosti z Brna
Felix Maria Davídek

**[[Doktor filozofie|PhDr.]] Felix Maria Davídek** (* 12. január 1921, Chrlice - † 16. august 1988, Brno) bol český katolícky kňaz a tajne vysvätený biskup podzemnej cirkvi v socialistickom Československu. 

## Životopis
Vyštudoval teológiu a bol vysvätený za kňaza (1945), obhájil doktorát v odbore filozofia, pedagogika a psychológia na Filozofickej fakulte Masarykovej univerzity (1948), vyštudoval lekárstvo (bez záverečných skúšok), postgraduálne štúdium na VŠE Bratislava (1971). Samoštúdiom sa zaoberal kybernetikou, teóriou riadenia, ekonómiou. Plynule hovoril nemecky, anglicky, španielsky, poľsky.

V roku 1967 ho Jan Blaha tajne vysvätil za biskupa. V rokoch 1950-1964 bol väznený. Po prepustení začal budovať rozsiahle "podzemné" teologicko-vzdelávacie štruktúry. Pod vplyvom skoršieho komunistického teroru aj sovietskej okupácie v roku 1968 a modernej teológie obdobia Druhého vatikánskeho koncilu budoval paralelné cirkevné štruktúry a vysvätil tajných biskupov, desiatky kňazov vrátane ženatých mužov a tiež tri ženy, z ktorých je známa len Ludmila Javorová.

## Pozri aj
* Ludmila Javorová

## Iné projekty

## Externé odkazy
* Záznam v databázi katolické hierarchie
* Jan Jandourek: Biskup a partyzán v týlu nepřítele 
* Jan Jandourek: Poznámky na okraj knihy Koinotes 

## Zdroj

Kategória:Českí teológovia
Kategória:Osobnosti z Brna
Kategória:Politickí väzni komunistického režimu v Česko-Slovensku
Kategória:Absolventi Ekonomickej univerzity v Bratislave
Kategória:Absolventi Filozofickej fakulty Masarykovej univerzity
Mánesova ulica

**Mánesova ulica** je:
* ulica v Košiciach, pozri Mánesova ulica (Košice)
* zaniknutá ulica v Bratislave, pozri Mánesova ulica (Bratislava)
* bývalý názov ulice v Bratislave, pozri Žabotova ulica

Kategória:Rozlišovacie stránky – Ulice
Dúhová ulica

**Dúhová ulica** môže byť:

* zaniknutá ulica v Bratislave, pozri Dúhová ulica (Bratislava)
* ulica v Novej Dedinke, pozri Dúhová ulica (Nová Dedinka)
* ulica v Rovinke, pozri Dúhová ulica (Rovinka)
* ulica v Senci, pozri Dúhová ulica (Senec)
* ulica v Slovenskom Grobe, pozri Dúhová ulica (Slovenský Grob)
* ulica v Trnave, pozri Dúhová ulica (Trnava)

Kategória:Rozlišovacie stránky – Ulice
Voľby do Krajinského zastupiteľstva Slovenskej krajiny v roku 1935

náhľad|Podpora strán na úrovni vtedajších okresov
**Voľby do Krajinského zastupiteľstva Slovenskej krajiny v roku 1935** boli v poradí druhé a zároveň posledné voľby svojho druhu, ktoré sa konali súčasne na území Českej krajiny, Moravsko-sliezskej krajiny, Slovenskej krajiny a Podkarpatoruskej krajiny. Konali sa 26. mája 1935. Konali sa iba týždeň po parlamentných voľbách, čím ich význam značne poklesol. V Českej a Moravsko-sliezskej krajine sa víťazom stala Sudetonemecká strana, na Slovensku HSĽS a na Podkarpatskej Rusi KSČ. Zvolené krajinské zastupiteľstvo pozostávalo predovšetkým z členov HSĽS a RSZMĽ.

Pôvodne sa voľby mali uskutočniť v závere roku 1934. Avšak zákonom č. 270/1934 Zb. bolo prvé volebné obdobie (1928 - 1934) predĺžené do konca roku 1935. Aktívne volebné právo bolo stanovené na 24. rok veku. Okrem krajinského zastupiteľstva sa volili aj okresné zastupiteľstvá vo všetkých okresoch na 6-ročné volebné obdobie. 

Z 36 zvolených poslancov bolo 22 z opozičných strán (HSĽS, KSČ, maď. strany a SNS) a len 14 z koaličných (agrárnici, sociálni demokrati, národní socialisti, živnostníci a ľudovci). Preto pri dopĺňaní krajinského zastupiteľstva o menovaných členov (odborníkov) sa vyberali predovšetkým osoby politicky naklonené agrárnej a sociálnodemokratickej strane. 

## Výsledky

## Pozri aj
Zoznam členov Krajinského zastupiteľstva v rokoch 1935 - 1938

## Referencie

Kategória:Voľby v Česko-Slovensku
Kategória:1935 v Česko-Slovensku
Kategória:Voľby na Slovensku
Železničná stanica Strážske

**Železničná stanica Strážske** je železničná stanica v Strážskom. Leží na trati 191 Michaľany – Łupków. Ústí do nej trať 193 Prešov – Humenné.

## Doprava
Na stanici sa nachádzajú 7 dopravných, 1 manipulačná a 5 odstavných koľají. Stanica patrí do Oblastného riaditeľstva Košice.  Stanica v období od 3.3.2024 do 10.3.2025 prechádzala modernizáciou a elektrifikáciou.  

V rámci modernizácie bol kompletne zrekonštruovaný železničný zvršok a spodok, bolo vybudované ostrovné nástupište s informačným systémom INISS a nainštalované nové staničné zabezpečovacie zariadenie SIMIS W a boli vybudované aj stožiare pre trakčné vedenie.

## Referencie

## Externé odkazy
* Stanica na stránke VLAKY.NET

Strážske
Kategória:Strážske
Kategória:Doprava v okrese Michalovce
Kategória:Stavby v okrese Michalovce